 ­­

Nyhedsbrev oktober 2021

Kære forældre,

Efteråret er kommet og udetemperaturen daler. Det stiller krav til børnenes påklædning/udstyr og til at skiftetøjet opdateres. Vi går stadig ud hver dag, derfor kan det blive en kold fornøjelse, hvis f.eks. overtræksbukserne mangler.

Vær søde at aflevere jeres børn i dagligdagen **senest 9.20**, så vi kan starte vores morgensamling kl. 9.30,

**eller efter kl. 10.00**, med mindre andet aftales.

Sørg for at skrive **tydeligt** navn på børnenes madkasser, samt på deres tøj. Børnene skal stadig **ikke have legetøj** med hjemmefra, udover på legetøjsdag.

Låge, dørklokke og tastatur skal **kun** håndteres af forældre og voksne.

**Afhentning:** Når du henter dit barn, skal du altid sørge for at sige farvel til mindst én ansat. Det er vigtigt, at du tager dit barn med, når du kommer for at hente det, også selvom han/hun måske ikke vil hjem. *Lad ikke dit barn løbe rundt i børnehaven, når du er kommet. Det skaber uro hos de børn, som ikke er blevet hentet. Hjælp ligeledes dit barn med at rydde op efter sig inden i tager overtøj på.*

**Forholdsregler:**

Kontaktflader vaskes ekstra af hver dag, ligesom børnenes hænder bliver ”udsat” for grundig sæbeafvaskning flere gange om dagen.

Børnene afleveres (**med renvaskede hænder**) og afhentes (**hænderne vaskes**).

**Efterårsferie:** giv os venligst besked, hvis i holder efterårsferie.

**Bageliste:** forældrene skiftes til at bage brød hver fredag. Vi har hængt en ny liste op på vores whiteboard i entreen, se venligst hvornår jeres bagedag er fastlagt.

**Legetøjsdag:** vi har legetøjsdag igen den sidste fredag i måneden. Lad våben og masker blive hjemme, da disse effekter giver anledning til konflikter og rædsel. Næste legetøjsdag er fredag d. 29. oktober!

**Kalender:**  forældremøde d. 28.10. kl. 18.30-20.30, lanternefest d. 5.11, juletræstur 30.11, klippeklistre dag for bedsteforældre 1.12.

**Aktiviteter:** musikskole starter mandag d. 6.9 og sang med Hans starter onsdag d. 1.9., børnegudstjeneste d. 13.10.

**Lukkedagene**: For **2021** er: 24.12-31.12.

Vi fejrer **børnenes fødselsdage** på dagen eller på nærmeste hverdag. Vi holder en samling om formiddagen, hvor vi synger, råber hurra og pakker gave op. Forældrene er velkomne til at bage boller eller brød, som vi kan spise til frugt. I denne måned skal vi fejre Amelina, Lukas, Luka og Leonardo. Husk at invitere **alle** børn eller **alle** drenge/piger fra gruppen, når i holder børnefødselsdag hjemme.

**God oktober**